कार्यक्रम संयोजक अरुण चैतन्यपुरी महराज ने बताया कि परमट के अलावा बिठूर,तुलसी घाट,गुप्तारघाट,सरसैया घाट,दपकेश्वर घाट,सिद्धनाथ घाट तथा ड्योढ़ी घाट पर भी दुग्धाभिषेक कर गंगा सेवा समिति से जुड़े लोगों ने गंगा को निर्मल बनाने का संकल्प लिया।गंगा को स्वच्छ बनाने के लिए संत समाज लंबे समय से प्रयास कर रहा है।लोगों को भी जागरूक किया जा रहा है कि वह गंगा की अवरिलता बनाए रखने के लिए आगे आएं।बताते चलें कि पहले चरण के तहत दो जनवरी को संत समाज ने 11 सौ लीटर दूध से गंगा का दुग्धाभिषेक किया था।केन्द्र व प्रदेश सरकार के लाख प्रयासों के बावजूद कानपुर में गंगा अपने स्वरूप के लिए तरस रही है।लगातार यहां के गंदे नाले गंगा को मैली कर रहे हैं और घाटों के किनारे की गंदगी भी बराबर जा रही है।जिसको देखते हुए कानपुर का संत समाज अब यहां पर गंगा को अविरल और निर्मल बनाने की पहल शुरू कर दी है।गंगा को निर्मल,अविरल बनाए रखने के लिए कानपुर का संत समाज आगे आया है।